Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 455/13/6609	Rimavská Sobota, 11.2.2015
EEČ : 2-49-19-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 15.1.2014, spisová značka 1 Pv 455/13/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Rimavská Sobota zo dňa 15.1.2014, spisová značka 1 Pv 455/13/6609, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Rimavská Sobota sp. zn. 1 Pv 455/13 z  15.01.2014, ktoré nadobudlo právoplatnosť 25.01.2014 bolo podmienečne zastavené trestné stíhanie XXXXX, stíhaného za prečin sprenevery podľa § 213 ods. 1 Tr. zákona, ktorého sa mal dopustiť tak, že 23.07.2013 prevzal ako zamestnanec firmy XXXXX XXXXX, sumu 1 000 € na nákup tovaru, ktorým ho poverila konateľka spoločnosti XXXXX, pričom uvedenú sumu nepoužil na nákup tovaru v zmysle pokynu zamestnávateľa, zo sumy si vzal sumu 600 € ako svoju výplatu za predchádzajúce obdobie, zvyšnú hotovosť vo výške 400 e vrátil sídle firmy a spoločnosti XXXXX XXXXX tak spôsobil škodu vo výške nie menej ako 600 €.

	Po ukončení skúšobnej doby bolo zisťované, či obvinený v tejto viedol riadny život. Zo správy z Obecného úradu XXXXX je zrejmé, že tento  v mieste trvalého bydliska požíva pomerne dobrú povesť bez negatívnych poznatkov. Zo správy z Okresného riaditeľstva PZ Obvodného oddelenia XXXXX vyplýva, že obvinený v skúšobnej dobe nebol riešená pre priestupok ani trestný čin. V rámci skúšobnej doby nebol postihnutý za priestupok, o čom svedčí správa z Okresného úradu Rimavská Sobota a ani nebol odsúdený za trestný čin, čo potvrdzuje odpis z registra trestov. Spoločnosť XXXXX XXXXX XXXXX uviedla, že menovaný u nich pracoval ako agentúrny pracovník od 01.09.2013 do 03.01.2014 a teda už nie je ich zamestnancom.

	Vzhľadom k tomu, že obvinený v rámci skúšobnej doby splnil podmienky uložené zákonom, rozhodol som teda o jeho osvedčení sa v rámci skúšobnej doby tak, ako je to uvedené vo výrokovej časti tohto uznesenia. 		

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor